projecte-aina/catalan_government_crawling huggingface dataset:
L'Autoritat Europea de Seguretat Alimentària, l'Agència Europea del Medicament i el Centre Europeu de Prevenció i Control de les Malalties han elaborat un informe sobre la resistència als antimicrobians a Europa.
Presenta dades sobre el consum i la resistència als antibiòtics i també s'hi reflecteix una millor vigilància a tot Europa.
Juntament amb Espanya, Itàlia, amb 2.064 tones consumides en total; Alemanya, amb 1.593 i França, amb 1.479 es van situar com els països amb gent gran amb més consum d'antibiòtics, segons recull l'informe, que xifra en 12.667 les tones consumides en el conjunt de la Unió Europea.
Espanya és el país amb més consum d'antimicrobians en el sector ramader en el conjunt de la Unió Europea, amb 2.964 tones, seguit d'Itàlia (1.432) i Alemanya (1.306), mentre que en el cas del consum humà Espanya se situa per darrere de França (717 tones), Itàlia (634) i el Regne Unit (518).
En general, les penicil·lines, els macròlids i les fluoroquinolones són els tipus d'antimicrobians més consumits en la medicina humana, tot i que les penicil·lines també són de les més consumides en medicina veterinària, juntament amb les tetraciclines i les sulfonamides.
També destaca el consum de la polimixina en el sector veterinari.
L'informe posa en relleu l'associació entre la resistència a les quinolones per tractar la salmonel·la o la campilobacteriosi en éssers humans i l'ús d'antibiòtics en animals, mentre que l'ús de les cefalosporines de tercera i quarta generació per tractar les infeccions provocades per E. coli i altres bacteris en persones està associat a la resistència a aquests antibiòtics a E. coli en éssers humans.
Després de l'aprovació del Parlament Europeu el 17 d'abril de 2019, el Consell ha adoptat formalment un nou Reglament sobre la transparència i la sostenibilitat de l'avaluació de riscos a la cadena alimentària que es duen a terme a la Unió Europea (UE).
Aquest nou Reglament es basa en una proposta de la Comissió Europea presentada a l'abril de 2018 i que modifica principalment el Reglament (CE) no 178/2002 que estableix els principis i requisits generals de la legislació alimentària ( Reglament general sobre la legislació alimentària ).
El seu objectiu és augmentar la transparència de l'avaluació de riscos a la cadena alimentària de la UE, enfortir la fiabilitat, l'objectivitat i la independència dels estudis utilitzats per l'Autoritat Europea de Seguretat Alimentària (EFSA) i revisar la governança de l'EFSA per assegurar la seva sostenibilitat a llarg termini.
És una resposta a una iniciativa ciutadana europea i es basa en les conclusions de la comprovació de l'aptitud del Reglament general sobre la legislació alimentària, una avaluació completa, finalitzada al gener de 2018.
La norma cobreix la revisió del Reglament general sobre la legislació alimentària i la modificació de vuit actes legislatius relacionats amb sectors específics de la cadena alimentària: OMG (cultiu i usos d'aliments / pinsos), additius per a pinsos, aromes de fums, materials en contacte amb aliments, additius alimentaris, enzims i aromes alimentaris, productes fitosanitaris i aliments nous.
El nou Reglament es publicarà al Diari Oficial el 6 de setembre de 2019.
Després de la seva entrada en vigor 20 dies després de la publicació, serà aplicable 18 mesos després ( a finals de març del 2021 ).
La Comissió i l'EFSA treballaran estretament per garantir la correcta aplicació del nou Reglament.
Fitxa informativa de la Comissió Europea
Arriba la Revetlla de Sant Joan.
Durant aquesta celebració hi ha el costum d'elaborar i consumir milers de Coques de Sant Joan.
Les coques farcides amb crema i nata són productes que poden contaminar-se fàcilment si no es respecten les condicions d'higiene necessàries durant la seva elaboració i conservació.
A més, cal tenir en compte que les elevades temperatures que hi ha durant l'època estival en el nostre territori suposen un factor de risc associat al consum d'aquests productes.
Els consumidors teniu un paper important en la seguretat del producte i en la prevenció de les toxiinfeccions alimentàries, des del moment de fer-ne la compra fins al moment de consumir-lo.
El tema del Dia Mundial del Microbioma de 2019 és "Resistència als antibiòtics"
Al Dia Mundial del Microbioma, 27 de juny, se celebra totes les coses microbianes, arreu del món.
Els microorganismes (bacteris, fongs, virus...) es poden trobar a tot arreu a les plantes, animals, aigua, sòl, menjar i humans.
Dins d'aquests hàbitats, els microorganismes viuen junts en comunitats anomenades microbiomes.
Els microbiomes tenen un efecte sobre (entre d'altres) la salut humana; per tant, els científics exploren com coexisteixen aquestes comunitats d'organismes entre nosaltres, amb nosaltres i amb el nostre entorn.
El tema del Dia Mundial del Microbioma de 2019 és "Resistència als antibiòtics".
Els antimicrobians, com els antibiòtics, són substàncies que s'utilitzen per matar microorganismes o evitar que creixin i es multipliquin.
S'utilitzen habitualment en medicina humana i veterinària per tractar una gran varietat de malalties infeccioses.
La resistència als antimicrobians (AMR) és la capacitat dels microorganismes per resistir els tractaments amb antimicrobians, especialment antibiòtics.
És important donar a conèixer la importància de la resistència als antibiòtics i capacitar a les persones a l'ús d'antibiòtics de manera responsable.
L'Autoritat Europea de Seguretat Alimentària (EFSA) i el Centre Europeu per a la Prevenció i el Control de Malalties (ECDC) han publicat, en data 4 de juny de 2019, un informe conjunt sobre el brot de Listeria monocytogenes pel consum de productes de peix fumats en fred, possiblement procedents d'una sola empresa de processament d'aliments.
Els experts de L'EFSA i l'ECDC van confirmar que la truita i el salmó fumats en fred produïts a Estònia són la font del brot de Listeria monocytogenes que ha afectat 22 persones en cinc països des de 2014.
Van poder confirmar aquesta font de la infecció mitjançant la seqüenciació de tot el genoma i les investigacions de traçabilitat.
Els països afectats són: Dinamarca (9 casos), Estònia (6), Finlàndia (2), França (1) i Suècia (4).
El primer cas va tenir un inici de símptomes al juliol de 2014 a Estònia, i el cas més recent va ocórrer a Dinamarca al febrer de 2019.
No es poden descartar nous casos fins que no s'identifiqui el punt exacte de contaminació a l'empresa de processament d'aliments afectada.
En general, les dones embarassades, les persones grans i les persones immunocompromeses tenen un major risc d'infecció de listeriosi, que s'associa amb un curs clínic greu i potencialment la mort.
L'Autoritat Europea de Seguretat Alimentària (EFSA) va publicar el primer Dia Mundial de la Seguretat Alimentària, 7 de juny, els resultats d'una nova enquesta Eurobaròmetre de seguretat alimentària.
L'enquesta 2019 es va desenvolupar juntament amb els estats membres de la UE i la Comissió Europea per assumir noves perspectives i garantir un contacte més proper amb els ciutadans.
Permet algunes comparacions útils amb enquestes anteriors, però des de l'any 2010 que no es feia cap enquesta de seguretat alimentària de la UE.
Segons els resultats de l'enquesta:
L'estudi va revelar diferències importants entre els països de la UE, que es proporcionen en detall a l'informe i es resumeixen per als 28 estats membres de la UE en fulls de dades especials.
A Espanya, a diferència de la mitjana de la UE, a l'hora de comprar el menjar els aspectes més importants són el cost i el contingut nutricional.
La preocupació més freqüent son els residus de plaguicides i els contaminants mediambientals.
El col·legi Oficial de Veterinaris de Catalunya (COVB) va lliurar els Premis Vets de reconeixement a la qualitat veterinària.
El lliurament va tenir lloc a l'Auditori AXA de Barcelona, el 14 de juny, amb la presència de la professió veterinària i els principals actors del sector.
Els Premis Vets els Premis Vets 2019 estan destinats a destacar i guardonar persones, institucions i empreses que promouen la qualitat en el sector veterinari en els diferents àmbits de Producció ramadera, Clínica veterinària i Seguretat alimentària, a proposta del col·lectiu veterinari de la demarcació de Barcelona.
La primera edició dels Premis Vets del COVB, que compten amb el patrocini de Grup GEPORK i la col·laboració de MSD Animal Health i Laboratoris SYVA, han estat els següents:
L'Assemblea General de les Nacions Unides ha declarat el 7 de juny el Dia Mundial de la Seguretat Alimentària, com una data per recordar la importància de treballar per reduir les malalties que són transmeses pels aliments.
Hem celebrat, per primer cop, el Dia Mundial de Seguretat Alimentària amb dues jornades:
La designació del Dia Mundial de la Seguretat Alimentària té per objecte contribuir a incrementar la consciència de totes les parts implicades, tant del sector públic com privat, sobre la necessitat de garantir la innocuïtat dels aliments a totes les etapes de la cadena alimentària des de la producció primària fins el consum.
A Catalunya el nivell de seguretat alimentària és elevat i comparable amb el de la resta de la Unió Europea.
La seguretat alimentària és una responsabilitat compartida entre el sector agroalimentari, els consumidors i les administracions que té repercussions en la salut de la població, els interessos dels consumidors i l'economia del nostre país.
- Els operadors de la cadena alimentària, des de la fase primària fins a la fase minorista, tenen la responsabilitat de garantir la seguretat dels seus productes.
- Les administracions públiques són responsables de fer control oficial i un seguiment permanent per tal de comprovar que es dona compliment a les reglamentacions vigents en la matèria.
- Els consumidors, són responsables de la seguretat dels aliments des del moment en què es compren fins que es consumeixen.
L'aplicació de les normes bàsiques de seguretat alimentària a les llars com la correcta conservació en fred, l'aplicació de temperatures adequades de cuinat i rescalfat, la higiene de la manipulació i el control de les contaminacions creuades, són elements indispensables per evitar les malalties de transmissió alimentària a l'àmbit domèstic.
Sense la conscienciació, la implicació i la responsabilitat dels agents que operen en la cadena alimentària i dels consumidors, no seria possible garantir els nivells de seguretat i de qualitat alimentària desitjats.
Jornada de l'ACSA del 5 de juny
L' Autoritat Europea de Seguretat Alimentària (EFSA) ha publicat una guia sobre mètodes harmonitzats per a l'avaluació dels riscs per a la l'exposició combinada a múltiples substàncies químiques per a les persones, els animals i el medi ambient i els resultats relacionats amb l'avaluació acumulativa de plaguicides.
El principal objectiu d'aquesta publicació és facilitar la comprensió d'alguns dels principals problemes i conceptes, com "exposició combinada" i "toxicitat combinada".
La guia està pensada per ser utilitzada en els seus grups de treballs científics i per donar suport als gestors de riscs de la UE i nacionals perquè puguin prendre decisions informades en situacions en què cal tenir en compte l'exposició combinada a múltiples productes químics".
Les persones, els animals i el medi ambient poden estar exposats a múltiples productes químics procedents de diverses fonts.
Comprendre com es comporten els productes químics combinats és complex i el nombre de combinacions és potencialment infinit, de manera que el Comitè Científic de l'EFSA també ha desenvolupat una nova eina multimèdia interactiva per ajudar a la gent a entendre alguns dels principals problemes i conceptes, com ara "l'exposició combinada" i la "toxicitat combinada".
Aquesta nova eina multimèdia interactiva aborda els principals resultats de l' informe "EU Insights de 2018", també publicat el 25 de març, que mostra, en general, la conscienciació de la UE sobre barreges químiques entre el públic en general és bastant baixa.
L'Autoritat Europea de Seguretat Alimentària (EFSA) va organitzar, a principis d'abril a Parma (Itàlia), un taller d'un dia i mig sobre l'aplicació de la seva guia sobre l'avaluació de riscos d'aplicacions de nanociències i nanotecnologies a la cadena alimentària i alimentària.
El taller va ser una oportunitat per a les parts interessades, l'EFSA i els seus experts, de tenir un debat obert i compartir les seves experiències sobre l'aplicació de la guia de l'EFSA, centrant-se en la salut humana i animal.
Es va comptar amb la participació de 60 participants, que van debatre sobre els reptes als quals s'han enfrontat la implementació de l'orientació i els exemples compartits de bones pràctiques.
Els grups d'interès van fer suggeriments sobre algunes seccions de la guia, que van ser ressenyades per ser considerades pel grup de treball sobre nanotecnologies de l'EFSA.
Diversos grups d'interès van fer presentacions i els participants van tenir l'oportunitat de compartir opinions i fer preguntes sobre les seccions específiques de la guia.
A través d'Internet es pot trobar la venta de complements alimentaris amb 2-4-dinitrofenol (DNP), substància no autoritzada pel consum humà, per a persones que volen realitzar dietes per aprimar i/o per culturistes.
El contingut de DNP no sempre consta a la pàgina Web ni a l'etiqueta del producte.
Es pot trobar com a complement alimentari amb acció de "quemagreixos".
Què és el 2-4-dinitrofenol (DNP)?
El DNP (2,4-Dinitrofenol) és una substància química industrial que es comercialitza com una substància que crema els greixos, però no és segura per al consum humà.
No és un medicament autoritzat.
Pot utilitzar en la fabricació de municions, com a herbicida, en la fabricació de tints, conservants de la fusta i productes químics fotogràfics.
El DNP és un pols groga cristal·lí i lleugerament soluble en aigua.
També és químicament inestable.
La ingestió de DNP pot provocar erupcions cutànies, neuritis perifèrica (principalment afecta a les mans), gastroenteritis, anorèxia, agranulocitosis i neutropènia, cataractes, sordesa permanent i decoloració groga de la pell, l'escleròtica i l'orina.
Així com, agitació, coma, convulsions, hipertèrmia, taquicàrdia, sudoració i col·lapse cardiovascular.
Campanya per promoure el valor de la seguretat alimentària de la UE
L'Autoritat Europea de Seguretat Alimentària (EFSA), els Estats membres de la Unió Europea (UE) i la Comissió Europea llancen conjuntament una campanya anomenada "La UE i els meus aliments" ( ).
L'objectiu és recordar als ciutadans de la UE com tots gaudim del sistema europeu de seguretat alimentària que es va crear el 2002 sota la Llei general d'aliments.
Han creat una sèrie de curtmetratges, animacions i un lloc web especial: en totes les 24 llengües oficials de la UE, que recapten com els ciutadans de la UE es beneficien de les normes més altes de seguretat alimentària del món.
"La UE i els meus aliments" tracta d'aliments sans i nutritius.
Aborda la salut dels nostres animals i la forma de tractar-los.
Consisteix en cuidar el nostre medi ambient -el sòl, l'aigua i l'aire- que sustenta els cultius que produeixen gran part del que mengem.
Els meus aliments, la meva vida.
Estudi encarregat per la Comissió de Peticions del Parlament Europeu
El Departament de Política de Drets dels Ciutadans i Afers Constitucionals del Parlament Europeu ha publicat un informe científic titulat.
"Disruptors endocrins: de l'evidència científica a la protecció de la salut humanes", a sol·licitud de la Comissió de Peticions del Parlament Europeu.
Aquest estudi presenta els coneixements científics sobre els efectes de la salut dels disruptors endocrins, una classe de perills reconeguts en la regulació de la UE des de 1999.
Aquest informe revisa les evidències científiques sobre el concepte de disruptor endocrí, l'abast de l'exposició, efectes i costos associats a la salut.
Es revisa la legislació vigent a Europa i es fan recomanacions per protegir millor la salut humana.
L'Associació Espanyola d'Empreses de Tractament i Control d'Aigües (Aqua Espanya) ha revisat la primera edició de la seva Guia tècnica sobre ús de substàncies per al tractament de l'aigua de consum, publicada el 2016, per actualitzar-la i adaptar-la als canvis normatius que es s'han produït des d'aquell moment.
La publicació de la nova edició de la G uia Tècnica Espanyola per a l'aplicació i la gestió de l'ús de substàncies i barreges per al tractament de l'aigua destinada a la producció d'aigua de consum té per objectiu facilitar el compliment de la normativa vigent i promoure les bones pràctiques dins del sector.
El Comitè Científic Assessor de Seguretat Alimentària (CCASA) ha celebrat la 14a Reunió plenària el 9 d'abril a Barcelona.
El CCASA és l'òrgan assessor sobre els aspectes tècnics i científics de la seguretat i la qualitat alimentàries.
D'acord amb el Decret 202/2015, de 15 de setembre, dels òrgans de direcció, d'assessorament i de consulta i participació en l'àmbit de salut pública, el CCASA està format per un màxim de setze experts en seguretat alimentària amb solvència reconeguda, de les universitats i dels centres de recerca, nomenats pel conseller o consellera del departament competent en matèria de salut, a proposta de la Comissió Directora de Seguretat Alimentària.
El divendres 7 de juny vam celebrar, per primer cop, el Dia Mundial de Seguretat Alimentària amb el congrés Barcelona seguretat alimentaria 2019.
Amb més de 200 assistents, de diferents empreses, autoritats, universitats, cadenes de distribució, consumidors, professionals i tècnics del sector, s'han debatut les condicions i mesures per garantir i millorar la seguretat alimentària mitjançant una visió global de la higiene a les diferents etapes de la cadena alimentària.
El congrés, organitzat per Bioser, el Departament de Salut de la Generalitat de Catalunya, IRTA, Itram Higiene i la UAB va ser inaugurat pel Secretari de Salut Públic.
Joan Guix, i va continuar amb les següents presentacions:
Posteriorment va haver una taula rodona, moderada per Miquel Bonet, Membre de la Junta de Sesal que a part dels ponents anteriors estava representada per:
Cada un d'ells va exposar el seu punt de vista sobre les necessitats i reptes en matèria de seguretat alimentària.
Finalment es va generar un debat entre els ponents de la taula rodona i els assistents al Congrés.
Queda palès que tots els actors de la cadena alimentària juguen un paper molt important en la seguretat alimentària, s'ha fet molt bona feina, que cal insistir en alguns aspectes i que no es pot baixar la guàrdia.
La designació del Dia Mundial de la Seguretat Alimentària, per l'Assemblea General de las Nacions Unides, té per objecte contribuir a incrementar la consciència de totes les parts implicades, tant del sector públic com privat, sobre la necessitat de garantir la innocuïtat dels aliments a totes les etapes de la cadena alimentària des de la producció primària fins el consum.
S'ha publicat el Reglament d'Execució (UE) 2019/506 de la Comissió, de 26 de març de 2019, pel qual s'autoritza la comercialització de la D-ribosa com a aliment nou d'acord amb el Reglament (UE) 2015/2283 del Parlament Europeu i del Consell i es modifica el Reglament d'Execució (UE) 2017/2470 de la Comissió.
S'autoritza la D–ribosa com a nou ingredient per al seu ús en barretes de cereals, productes de pastisseria, galetes o rebosteria, productes de xocolata, begudes a base de llet, begudes i barretes per a esportistes destinades a compensar el desgast d'un esforç muscular intens, begudes isotòniques i energètiques, productes dietètics substitutius d'un àpat (begudes o barretes), productes de confiteria, així com te i infusions en les condicions especificades per la norma.
La D-ribosa és un monosacàrid aldopentosa produït per fermentació mitjançant una socade Bacillus subtilis deficiente en transquetolases.
El sol·licitant, Bioenergy Life Science ha demanat uns drets de propietat durant un període de cinc anys, per la qual cosa la sol·licitud restringeix l'autorització a l'ús exclusiu d'aquest sol·licitat durant un període de cinc anys.
La Comissió Europea ha publicat un nou informe sobre els controls oficials dels Estats membres de les vendes d'aliments per Internet.
Es basa en una sèrie de missions d'investigació de 2017 a set Estats membres de la UE.
La venda d'aliments via internet s'ha incrementat, tant pel que fa al nombre d'usuaris com pel nombre d'empreses que ofereixen els seus productes.
Les conclusions generals, juntament amb algunes bones pràctiques i els reptes comuns dels Estats membres, es poden trobar a l'informe general.
Com que les compres en línia són cada vegada més populars, cada vegada hi ha més empreses que aprofiten les noves oportunitats de negoci oferint diversos tipus d'aliments i complements alimentaris per a la venda a Internet.
No obstant això, els venedors que ingressen en aquest mercat no sempre són conscients que els requisits normatius de seguretat alimentària de la UE que regeixen les activitats comercials tradicionals dels aliments (és a dir, normes d'higiene i etiquetatge) també són aplicables a les vendes realitzades en línia.
Els Estats membres han integrat el control de les vendes d'aliments per Internet en els seus sistemes de control oficials existents.
La Comissió Europea afirma que els controls oficials sobre els aliments que es venen a través d'Internet segueixen essent insuficients.
La FAO, l'OIE i l'OMS llancen aquesta guia perquè els països adoptin l'enfocament "Una sola salut"
Les malalties zoonòtiques - aquelles malalties que es poden transmetre entre els animals i les persones - continuen representant una amenaça per a la salut mundial, causant milions de morts i pèrdues econòmiques per any.
Per ajudar els països a controlar aquestes malalties, L'Organització de les Nacions Unides per a l'Alimentació i l'Agricultura (FAO), l'Organització Mundial de Sanitat Animal (OIE) i l'Organització Mundial de la Salut (OMS) han llançat una guia titulada "Adoptar l'enfocament multisectorial 'Una sola salut': una guia de l'aliança tripartida perquè els països abordin les malalties zoonòtiques".
Aquesta guia presenta principis, bones pràctiques i opcions destinades a ajudar els països a establir una col·laboració sostenible i funcional en el marc de la interfície home-animal-ecosistema.
Es tracta d'una guia prou flexible com per ser utilitzada en el cas d'altres amenaces sanitàries; com, per exemple, en el camp de la innocuïtat alimentària i la resistència als agents antimicrobians (RAM).
Comissió Institucional de l'AESAN
L' Agència Espanyola de Seguretat Alimentària (AESAN) ha publicat el document Guia de Registre Sanitari d'Empreses Alimentàries aprovat per la Comissió Institucional de l'AESAN, en la reunió del 13 de març de el 2019.
La Comissió Institucional de l'AESAN va decidir realitzar aquesta guia a causa de la necessitat d'establir unes directrius d'harmonització i racionalització de criteris per a la inscripció d'empreses i establiments radicades al territori espanyol.
Aquesta Guia pretén facilitar la classificació i identificació de les empreses i establiments alimentaris per a la seva inscripció en el Registre General d'Empreses Alimentàries i Aliments, tenint en compte la terminologia i principis dels reglaments comunitaris, l'evolució en la tecnologia, l'organització de les baules de la cadena alimentària i, si s'escau, les especificacions tècniques del llistat d'establiments autoritzats (Llistes UE), d'acord amb el Reglament (CE) no 853/2004 del Parlament Europeu i del Consell, de 29 d'abril de 2004, pel qual s'estableixen normes de específiques d'higiene dels aliments d'origen animal.
Així mateix, s'inclouen procediments de gestió de l'RGSEAA que convé siguin aplicats amb la màxima homogeneïtat en tot el territori nacional.
En l'article 2 del Reial Decret 191/2011, de 18 de febrer, sobre Registre General Sanitari d'Empreses Alimentàries i Aliments, s'inclouen les activitats d'empreses alimentàries que es troben subjectes a inscripció.